- Hindi News
- National
- नाश्ता खाने से शारदे छात्रावास की 30 बालिकाओं को उल्टी चक्कर आए, कुक 15 भर्ती, एक रैफर
नाश्ता खाने से शारदे छात्रावास की 30 बालिकाओं को उल्टी-चक्कर आए, कुक 15 भर्ती, एक रैफर
उपखंडमें रमसा द्वारा संचालित शारदे छात्रावास मोठियापुरा में मंगलवार सुबह नाश्ता करने के बाद अचानक 30 बालिकाओं की हालत खराब हो गई। बालिकाओं को उल्टी चक्कर आने की शिकायत पर छात्रावास प्रशासन ने पीड़ित बालिकाओं को उपचार के लिए अस्पताल में भर्ती कराया। घटना से बालिकाएं सहमी हुई हैं। मंगलवार सुबह छात्रावास प्रशासन ने मीनू के अनुसार राजमा की दाल का नाश्ता बनाया था। सुबह 8 बजे करीब छात्रावास की करीब पचास बालिकाओं ने नाश्ता किया। नाश्ता करने के बाद छात्राएं विद्यालय के लिए तैयार हो रही थीं। इसी दौरान कई बालिकाओं को उल्टी चक्कर आना शुरू हो गया। छात्रावास प्रशासन कुछ समझता उसी दौरान कुक सहित तीस बालिकाएं उल्टी चक्कर आने से पीड़ित हो गई। छात्राओं की तबीयत खराब होने पर छात्रावास प्रशासन ने हरकत में आते हुए 16 बालिकाओं को अस्पताल में उपचार के लिए भर्ती कराया। अस्पताल में चिकित्सक चिकित्साकर्मियों द्वारा छात्राओं को ड्रिप इंजेक्शन लगाकर उपचार किया गया। घटना की सूचना मिलते ही बालिकाओं के परिजन छात्रावास अस्पताल में पहुंच गए। पीड़ित बालिका पूजा, प्रियंका, समयवाई वंदना ने बताया कि छात्रावास में मंगलवार को सुबह साढ़े आठ बजे करीब करीब पचास बालिकाओं ने नाश्ता किया था। नाश्ता करने के बाद अधिकांश बालिकाओं को उल्टी चक्कर आने की समस्या हुई है। समस्या होने के बाद छात्रावास की सहायक वार्डन विद्यालय के शिक्षकों को अवगत कराया गया।
कुक सहित पंद्रह बालिकाएं भर्ती एक धौलपुर रैफर
छात्रावासप्रशासन ने महिला कुक जलदेवी सहित 15 बालिकाओं को अस्पताल भर्ती कराया है। करीब 15 बालिकाएं को घर भेज दिया है। अस्पताल में मथुरा, मुन्नी, सुरमा, अंकिता, रिंकी, पूरनवाई, धर्मबाई, रजनी, विमलेश, कृष्णा, विनीता, नैनीवाई, वीना, प्रीती, जलदेवी, रिंकी का उपचार अस्पताल में किया गया है। वहीं कृष्णा पुत्री रामेश्वर को रैफर किया गया है। दूषित नाश्ता से पूजा पुत्री महाराजसिह, प्रियंका पुत्री रामवीर, वंदना पुत्री काशीराम, कृष्णा पुत्री रामरूप, पूजा पुत्री रामलखन, राजकुमारी पुत्री मन्नू, सुरेशा पुत्री सिरमौर, प्रियंका पुत्री नारायणसिह, प्रियंका पुत्री बच्चू समयवाई पुत्री रघुवीर छात्राएं बीमार हुई। जिनको छात्रावास में आराम कराया जा रहा है। घटना से 15 बालिकाएं कक्षा दस 15 बालिकाएं कक्षा नौ में अध्ययनरत थीं।
सरमथुरा. अस्पताल में बालिका की जांच करते चिकित्साकर्मी।
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva